CELEX: 62015CN0108
Language: el
Date: 2015-03-04 00:00:00
Title: Υπόθεση C-108/15 P: Αναίρεση που άσκησε την 4η Μαρτίου 2015 η Λέλλα Χατζηιωάννου κατά της διατάξεως του Γενικού Δικαστηρίου (Πρώτο τμήμα) που εκδόθηκε την 16η Οκτωβρίου 2014 στην υπόθεση T-330/13, Λέλλα Χατζηιωάννου κατά Επιτροπής και Ευρωπαϊκής Κεντρικής Τράπεζας

1.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 178/5
            
         Αναίρεση που άσκησε την 4η Μαρτίου 2015 η Λέλλα Χατζηιωάννου κατά της διατάξεως του Γενικού Δικαστηρίου (Πρώτο τμήμα) που εκδόθηκε την 16η Οκτωβρίου 2014 στην υπόθεση T-330/13, Λέλλα Χατζηιωάννου κατά Επιτροπής και Ευρωπαϊκής Κεντρικής Τράπεζας
   (Υπόθεση C-108/15 P)
   (2015/C 178/05)
   Γλωσσα διαδικασίας ελληνική
   
      Διάδικοι
   
   
      Αναιρεσείουσα: Λέλλα Χατζηιωάννου (εκπρόσωποι: E. Ευσταθίου, K. Ευσταθίου και Κ. Λιασίδου, δικηγόροι)
   
      Αντίδικος στην αναιρετική διαδικασία: Ευρωπαϊκή Επιτροπή,
   Ευρωπαϊκή Κεντρική Τράπεζα
   
      Αιτήματα
   
   Η αναιρεσείουσα αιτείται από το Δικαστήριο:
   
               —
            
            
               Αναίρεση της αναιρεσιβαλλόμενης απόφασης
            
         
               —
            
            
               Αναίρεση του ευρήματος του Δικαστηρίου περί επιτυχίας της Ενστάσεως απαραδέκτου και ειδικότερα του ευρήματος ότι «οι δηλώσεις της Ευρωομάδας δεν δύνανται να θεωρηθούν πράξεις που προορίζονται να παραγάγουν έννομα αποτελέσματα έναντι τρίτων» και κατά συνέπεια έναντι της αναιρεσείουσας και ότι με την προσβαλλόμενη Δήλωση η Ευρωομάδα «εξέθεσε σε πολύ γενικές γραμμές ορισμένα μέτρα που συμφωνήθηκαν σε πολιτικό επίπεδο με την Κυπριακή Δημοκρατία»
            
         
               —
            
            
               Αναίρεση της αναιρεσιβαλλόμενης απόφασης η οποία καταλόγισε την απομείωση των καταθέσεων στην Κυπριακή Δημοκρατία χωρίς να καταλογίζει οποιαδήποτε συμπεριφορά ή πράξη ή απόφαση είτε στην Ευρωομάδα είτε στους αναιρεσιβλήτους είτε στους τελευταίους μέσω της Ευρωομάδας
            
         
               —
            
            
               Αναίρεση της καταδίκης της αναιρεσείουσας στα έξοδα της υπόθεσης.
            
         
      Λόγοι αναιρέσεως και κύρια επιχειρήματα
   
   Η αναιρεσείουσα προβάλλει τέσσερις λόγους προς στήριξη της Αιτήσεως Αναιρέσεως. Συγκεκριμένα:
   
               —
            
            
               Η αναιρεσιβαλλόμενη απόφαση πάσχει από πλημμελή αιτιολογία και έχει εκδοθεί κατά νομική και πραγματική παρερμηνεία εν σχέση προς το αληθές και πραγματικό Όργανο το οποίο εξέδωσε την απόφαση περί απομείωσης των καταθέσεων «bail in»
            
         
               —
            
            
               Η αναιρεσιβαλλόμενη απόφαση έχει εκδοθεί κατά παράβαση των Γενικών Αρχών Δικαίου καθ’ ότι Γενικό Δικαστήριο παρερμήνευσε το γεγονός ότι, ανεξαρτήτως του τύπου ή της μορφής την οποία έλαβε η προσβαλλόμενη απόφαση της Ευρωομάδας, αυτή ήταν στην προκειμένη περίπτωση πράξη προσβλητή δυνάμει Αιτήσεως Ακυρώσεως
            
         
               —
            
            
               Η αναιρεσιβαλλόμενη απόφαση είναι εσφαλμένη καθότι το Γενικό Δικαστήριο κατά την έκδοση της απόφασης δεν είχε εξετάσει τον νομικό και πραγματικό δεσμό μεταξύ της Ευρωπαϊκής Επιτροπής, της Ευρωπαϊκής Κεντρικής Τράπεζας και της Ευρωομάδας ούτε και είχε εξετάσει ότι με βάση την Αρχή του Legal Causation και το κριτήριο του Αληθούς Υπαιτίου οι πράξεις της Ευρωομάδας αποτελούσαν πράξεις της Ευρωπαϊκής Κεντρικής Τράπεζας και της Ευρωπαϊκής Επιτροπής, οι οποίες και θα έπρεπε να είχαν ενεργήσει κατά τρόπο σύμφωνο προς τη Συνθήκη και τα Πρωτόκολλα της Ευρωπαϊκής Ένωσης ως και με βάση το Δευτερογενές και παράγωγο δίκαιο.
               Κατά συνέπεια τούτου, το Γενικό Δικαστήριο δεν εξέτασε στην ουσία τους ισχυρισμούς και την υπόθεση της αναιρεσείουσας, απορρίπτοντας τοιουτοτρόπως εσφαλμένως την Αίτηση Ακυρώσεως.
            
         
               —
            
            
               Αφ’ ης στιγμής γίνει δεκτή η παρούσα Αίτηση Αναιρέσεως, η αναιρεσείουσα δεν θα πρέπει να καταδικαστεί στα δικαστικά έξοδα της παρούσης αλλά και πρωτοδίκως.